黄巖令鄭仁叔索委羽洞詩
作者：樓鑰
朝代：宋

paragraphs: 君不見王君羽化脫秦厄，故山至今名落翮。
又不見烏程野鶴投氅毛，佞臣稱瑞民斯勞。
何如奉林控鶴登青霄，傷然委羽登山椒。
青衣出入洞方杳，紫氣氤氳風尚飄。
令君頗似丁令威，鶴馭久去雙鳬歸。
山川良是人民非，一新琳宮還舊規。
黄山父老歌循良，誦君詩句游雲房。
更將山石比堅操，百碎猶能徹骨方。